Ir-Regolament tal-Kunsill (KEFA, KE, EURATOM) Nru 3162/94
tad-19 ta' Diċembru 1994
li jemenda r-Regolament (KEE, Euratom, KEFA) Nru 260/68 li jistabbilixxi l-kondizzjonijiet u l-proċedura għall-applikazzjoni tat-taxxa għall-benefiċċju tal-Komunitajiet Ewropej
IL-KUNSILL TA' L-UNJONI EWROPEA,
Wara li kkonsidra t-Trattat li jistabbilixxi Kunsill Wieħed u Kummissjoni Waħda tal-Komunitajiet Ewropej, u b'mod partikulari l-ewwel paragrafu ta' l-Artikolu 28 tiegħu,
Wara li kkonsidra l-Protokoll dwar il-Privileġġi u l-Immunitaijiet tal-Komunitajiet Ewropej, u partikolarment l-Artikolu 13 tiegħu,
Wara li kkonsidra il-proposta mill-Kummissjoni [1],
Wara li kkonsidra l-opinjoni tal-Parlament Ewropew [2],
Billi huwa xieraq li tiġi estiża l-applikazzjoni tat-taxxa għall-benefiċċju tal-Komunitaijiet Ewropej, fuq termini u bi qbil mal-proċedura stabbilita fir-Regolament (KEE, Euratom, KEFA) Nru 260/68 [3], għas-salarji, għall-pagi u emolumenti tal-membri ta' l-organi tal-Fond ta' l-Investiment Ewropew waqt il-qadi ta' dmirijiethom bħala tali u għall-persunal tal-Fond,
ADOTTA DAN IR-REGOLAMENT:
Artikolu 1
"L-Artikolu 12b
Dan ir-Regolament għandu japplika għall-membri ta' l-organi tal-Fond ta' l-Investiment Ewropew waqt il-qadi ta' dmirijiethom bħala tali, għall-membri tal-persunal tiegħu u għal dawk li jirċievu l-pensjonijiet imħallsa mill-Fond li huma inklużi fil-kategoriji ddeterminati mill-Kunsill skond l-ewwel paragrafu ta' l-Artikolu 16 tal-Protokoll dwar il-Privileġġi u l-Immunitajiet, fir-rigward ta' salarji, pagi u emolumenti, u għall-penzjonijiet għal disabilità, irtirar u lil superstiti imħallsa mill-Fond."
Artikolu 2
Dan ir-Regolament għandu jidħol fis-seħħ fil-jum wara l-publikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fid-19 ta' Diċembru 1994.